**Všeobecne záväzné nariadenie**

**Obce Kalonda**

**o držaní a vodení psov**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Obecné zastupiteľstvo v Kalonde na svojom zasadnutí dňa 29.5.2015, v súlade s ustanovením § 6 zákona č. 369/1990 Zb. o obecnom zriadení v znení neskorších predpisov a zákonom č. 282/2002 Z.z. , ktorým sa upravujú niektoré podmienky držania psov,**  **prijalo toto :**

**všeobecne záväzné nariadenie o držaní a vodení psov na území**

**obce Kalonda č.2/2015 :**

 Čl. 1

#  Účel nariadenia

 Všeobecne záväzné nariadenie obce Kalonda /ďalej len nariadenie/ vymedzuje povinnosti chovateľov a držiteľov psov na území obce Kalonda a určuje podrobnosti o vodení psa a spôsob ich evidencie.

#  Čl. 2

 Všeobecné ustanovenia

 1/ Chovať a držať psa na území obce Kalonda môže každá právnická a fyzická osoba, ktorá má v obci sídlo, alebo trvalý pobyt a ktorá je povinná, ak psa drží nepretržite viac ako 90 dní na území obce, psa prihlásiť do evidencie psov vedenej na obecnom úrade, kde mu bude pridelené evidenčné číslo.

 2/ Chovateľom a držiteľom psa môže byť osoba staršia ako 18 rokov, ktorá má spôsobilosť na právne úkony. Vlastniť je povolené i viac psov za predpokladu ich riadnej evidencie a platenia dane za psa. Chovatelia, ktorí majú odbornú spôsobilosť na chov, výcvik a obchodovanie so spoločenskými zvieratami a sú v evidencii orgánu ochrany zvierat musia dbať na to, aby nedošlo k ohrozeniu osôb a ich majetku.

 - 2 -

#  Čl. 3

Povinnosti chovateľov a držiteľov psov

 1/ Chovateľ a držiteľ psa je povinný :

 - prihlásiť psa do evidencie psov vedenej na obecnom úrade

 - oznamovať obci skutočnosť, že pes pohrýzol človeka bez toho aby bol sám napadnutý alebo vyprovokovaný,

 - oznamovať obci úhyn psa, alebo stratu psa,

 - označiť psa evidenčným číslom prideleným na obecnom úrade,

 - zabezpečiť aby nedošlo k svojvoľnému uniknutiu psa na verejné priestranstvo s vykonaním náležitých zábranných opatrení s osobitným zreteľom na psov chovných plemien, ktoré môžu spôsobiť škody na zdraví a majetku iných občanov,

 2/ Obec vydá držiteľovi psa evidenčnú známku, ktorou držiteľ preukazuje totožnosť psa. Odcudzenie, stratu alebo zničenie známky sa v lehote do 14 dní oznamuje na obecnom úrade, kde je pes evidovaný. Náhradnú známku vydá obec za úhradu 3,00 €.

 3/ Chovateľovi a držiteľovi psa sa zakazuje :

- nechať voľne pohybovať psa na Mierovej a Železničnej ulici, na futbalovom ihrisku, v parku, v cintoríne a v areáli Kultúrneho domu.

 4/ Vstup so psom je zakázaný na verejne prístupné miesta, ktoré majú zákaz vstupu so psom viditeľne označený.

 5/ Držiteľ psa je povinný platiť miestnu daň za psa v súlade s prijatým všeobecne záväzným nariadením obce o miestnych daniach.

 Čl. 4

 Vodenie psa

 1/ Osoba vodiaca psa je povinná bezprostredne odstrániť výkaly psa, ktorými znečistil verejné priestranstvo.

 2/ Osoba vodiaca psa je povinná oznámiť osobe, ktorú pes pohrýzol meno a adresu držiteľa psa a obci skutočnosť, že pes bezdôvodne pohrýzol človeka.

 Čl. 5

 Priestupky

 1/ Nesplnenie ohlasovacích povinností voči obci určených týmto všeobecne záväzným nariadením a zverením vodenia psa osobe, ktorá nie je spôsobilá zabezpečiť jeho ovládnutie je priestupkom podľa § 7 ods. 1 a ods. 2 písm. a/ až c/ zákona č. 282/2002 Z.z. a páchateľovi môže obec uložiť pokutu do 165 €.

 2/ Nepreukázanie totožnosti psa evidenčnou známkou a nerešpektovanie zákazu voľného pohybu psa resp. zákazu vstupu so psom a znečistenie verejného priestranstva je priestupkom podľa § 7 ods. 2 písm. d/ až f/ zákona č. 282/2002 Z.z. a páchateľovi môže obec uložiť pokutu do 65 €.

 - 3 -

 Čl. 6

 Záverečné ustanovenie

 1/ Chovatelia a držitelia psov na území obce sú povinní vykonať opatrenia na zosúladenie súčasného stavu s podmienkami uvedenými v tomto všeobecne záväznom nariadení do 30 dní od účinnosti VZN.

 2/ Prijatím tohto VZN o držaní a vodení psov na území obce Kalonda sa ruší VZN o chove a držaní psov č.2/2010 zo dňa 15.12.2009

 Čl. 7

 Účinnosť

 Toto nariadenie nadobúda účinnosť dňom 16.6.2015

Alžbeta Erdélyiová

 starostka obce

 Návrh VZN bol vyložený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, na pripomienkovanie obyvateľom obce dňa : 2.3.2015

 Pripomienky boli vyhodnotené dňa : ....................................

Schválené nariadenie bolo vyložené na úradnej tabuli dňa : .........................................

Zložené dňa : .....................................

Účinnosť nadobudlo dňom : ……………